
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Οικονομική ενίσχυση στο Υπουργείο Υγείας, Πρόνοιας και Κοινω¬ 
νικών Ασφαλίσεων για την αντιμετώπιση δαπανών λειτουργίας 
των βρεφονηπιακών σταθμών, για τη φύλαξη και περιποίηση 

τέκνων των μισθωτών. 

Πρακτική άσκηση σπουδαστών Τ.Ε.Ι. στο επάγγελμα. 

Δανειοδότηση διατηρητέων ή παραδοσιακών κτιρίων του Ν. Μεσ¬ 
σηνίας βλαβέντων από τους σεισμούς του 1986, με χρήση 

επαγγελματικού χώρου.. 

Πρόσληψη προσωπικού με σχέση εργασίας ιδιωτικού δικαίου ορι¬ 
σμένου χρόνου στο Επιμελητήριο Μαγνησίας. 

Μεταβίβαση αρμοδιοτήτων του Υπουργού Εμπορικής Ναυτιλίας 

στο Γενικό Γραμματέα του Υπουργείου. 

Έγκριση καθορισμού εκπαιδευτικού επιδόματος για ανέργους που 
παρακολουθούν προγράμματα Μετεκπαίδευσης - Επιμόρφω¬ 
σης ... 

Αγορανομικές Διατάξεις 

Μετάταξη τυποποιημένων τοματών και συμπλήρωση και τροποποί¬ 
ηση των άρθρων 2 και 389 της 72/77 Α.Δ. 

Τιμές πώλησης άφρυκτου και πεφρυγμένου και κομμένου καφέ. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.10 Α/52629 (1) 

Οικονομική ενίσχυση στο Υπουργείο Υγείας, Πρόνοιας και Κοινωνικών 

Ασφαλίσεων για την αντιμετώπιση δαπανών λειτουργίας των βρε¬ 
φονηπιακών σταθμών, για τη φύλαξη και περιποίηση τέκνων των 

μισθωτών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3467/55 «Περί τροποποιήσεως και συμπλη- 
ρώσεως της περί Εργατικής Εστίας Νομοθεσίας». 

2. Τις διατάξεις του άρθρου 14 παρ. 4 του Ν.Δ. 3755/57 «Περί 
αυξήσεως αναδρομικώς των αποδοχών των μισθωτών». 

3. Τις διατάξεις του άρθρου 1 του Ν. 678/77 «Περί τροποποιήσεως 
και συμπληρώσεως των διατάξεων περί Οργανισμού Εργατικής Εστίας 
και άλλων διατάξεων». 

4. Τις διατάξεις του Ν, 1558/85 «Κυβέρνηση και Κυβερνητικά Όρ¬ 
γανα». 

5. Τις ανάγκες λειτουργίας των βρεφονηπιακών σταθμών που φιλο¬ 
ξενούν και περιποιούνται παιδιά μισθωτών πέραν του μέχρι σήμερα 
ισχύοντος ωραρίου, αποφασίζουμε: 

Εγκρίνουμε τη χορήγηση από το ειδικό αποθεματικό κεφάλαιο της 
Εργατικής Εστίας χρήσης 1988, οικονομικής ενίσχυσης στο Υπουρ¬ 
γείο Υγείας, Πρόνοιας και Κοινωνικών Ασφαλίσεων προκειμένου να 
καλύψει τις δαπάνες μισθοδοσίας του πρόσθετου προσωπικού των βρε¬ 
φονηπιακών σταθμών που θα λειτουργήσουν πέραν από το μέχρι σήμε¬ 
ρα πρββλεπόμενο ωράριο και λόγω της καθιέρωσης του νέου ωραρίου 


συνεχούς λειτουργίας των καταστημάτων και οι οποίοι φιλοξενούν και 
περιποιούνται και παιδιά εργατοϋπαλλήλων, καθώς και τις δαπάνες 
σίτισης αυτών. 

Το ποσό της οικονομικής ενίσχυσης ορίζεται σε τέσσερα εκατομμύρια 
(4.000.000) δραχμές. 

Από το ανωτέρω ποσό θα καταβάλλονται δαπάνες μισθοδοσίας και 

^ σίτισης του πρόσθετου προσωπικού των βρεφονηπιακών σταθμών, κα- 

2 τόπιν υποβολής σχετικού εγγράφου του Γενικού Γραμματέα του ανωτέ¬ 
ρω Υπουργείου στον Οργανισμό Εργατικής Εστίας, στον οποίο θα 
αναφέρεται το ακριβές ποσό των ανωτέρω δαπανών. 

3 Η παραπάνω απόφαση, η οποία θα ισχύσει αναδρομικά από 
1.9.1988 μέχρι 31.12.1988 και θα κυρωθεί με νόμο, να κοινοποιηθεί 

4 και να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 


Αριθ. Ε5/5571 (2) 

Πρακτική άσκηση σπουδαστών Τ.Ε.Ι. στο επάγγελμα, 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 8ι ΘΡΗΣΚΕΥΜΑΤΩΝ & 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 12, παραγρ. 1 εδαφ. δ, του Ν. 1351/ 
83 «Εισαγωγή σπουδαστών στην Τριτοβάθμια Εκπαίδευση και άλλες 
διατάξεις». 

2. Τις διατάξεις του Π.Δ. 174/85 «Άσκηση στο επάγγελμα των 
σπουδαστών των Τ.Ε.Ι.». 

3. Τις διατάξεις της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευσης 
προκειμένου ν’ αποκτήσουν την απαιτούμενη εμπειρία. 

4. Την Ε5/1258/86 κοινή απόφαση (ΦΕΚ 133/τ.Β’/27.3.86 και 
ΦΕΚ 456/τ.Β'/17.7.86) περί «ορισμού αποζημίωσης ασκουμένων 
σπουδαστών Τ.Ε.Ι. στο Δημόσιο Τομέα». 

5. Την Ε5/1303/86 (ΦΕΚ 168/τ.Β'/10.4.86) κοινή απόφαση 
«περί ασφάλισης ασκούμενων σπουδαστών Τ.Ε.Ι». 

6. Τη σχετική πρόταση του Εθνικού Κέντρου Θαλασσίων Ερευνών. 

7. Την Η/4198/88 (ΦΕΚ 531/τ.Β'/27.7.88) Απόφαση του 
Υπουργού Παιδείας για ανάθεση αρμοδιοτήτων στο Γενικό Γραμματέα 
του ΥΠΕΠΘ, αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών Τ.Ε.Ι., πέραν εκείνων που αναφέρονται στις αποφάσεις μας Ε5/ 
•3225/16.5.88 και Ε5/4150/2.6.87, που θ’ απασχοληθούν στο 
Εθνικό Κέντρο Θαλασσίων Ερευνών ως εξής: 

- Τμήμα Ιχθυοκομίας - Αλιείας θέση: 1 

- Τμήμα Τεχνολογίας Τροφίμων θέση: 1 

2. Οι αποζημιώσεις και ασφαλιστικές εισφορές βαρύνουν τον προϋ¬ 
πολογισμό του Εθνικού Κέντρου Θαλασσίων Ερευνών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 1988 

Λ 

Με εντολή Υπουργών 
Οι Γενικοί Γραμματείς των Υπουργείων 
1 Γθν. Παιδείας & Θρησκευμάτων Βιομηχανίας, Εν. & Τεχνολογίας 

I. ΠΑΝΑΡΕΤΟΣ Γ. ΠΑΠΑΘΕΟΔΩΡΟΥ 

- ♦ - 

Αριθ. 3007/ΤΣΠ32 (3) 

Δανειοδότηση διατηρητέων ή παραδοσιακών κτιρίων του Ν. Μεσσηνίας 

βλαβέντων από τους σεισμούς του 1986, με χρήση επαγγελματικού 

χώρου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγραφοι 2 και 3 της από 28.7.78 
Πράξης Νομοθετικού Περιεχομένου (ΦΕΚ Α' 117) «περί αποκαταστά- 
σεως ζημιών εκ σεισμών Βορείου Ελλάδος» που κυρώθηκε με το Ν. 
867/79 (ΦΕΚ Α’ 24). 

2. Τις διατάξεις του Ν. 1190/81 (ΦΕΚ Α' 203) «Περί κυρώσεως 
της από 26.3.81 Πράξης Νομοθετικού Περιεχομένου «Περί αποκατα- 
στάσεως ζημιών εκ των σεισμών 1981». 

3. Τις με αριθ. 131/1.10.86, (ΦΕΚ 154/Α/6.10.86) και 140/ 
19.10.87 (ΦΕΚ 192/Α/2.11.87) Πράξεις του Υπουργικού Συμβου¬ 
λίου σχετικά με την αποκατάσταση των ζημιών που προκλήθηκαν από 
τους σεισμούς 1986 στο Ν. Μεσσηνίας με τις οποίες καθορίστηκαν οι 
αρχικές προθεσμίες. 

4. Τη με αριθμ. 859/17.10.86 Πράξη του Διοικητή της Τράπεζας 
της Ελλάδος «περί παροχής πιστωτικών διευκολύνσεων στους σεισμο¬ 
παθείς του Ν. Μεσσηνίας για την αποκατάσταση των ζημιών που 
προκάλεσαν οι σεισμοί του Σεπτεμβρίου 1986» (ΦΕΚ 162Α/ 
23.10.86). 

5. Τις με αριθμ. ΕΔ2α/01/130/ΦΝ 315/29.10.86 (ΦΕΚ 734/ 
Β/30.10.86), ΔΑΖ/οικ./3376/30.6.87 (ΦΕΚ 347/Β/3.7.87) και 
1355/ΔΠ 37.1/26.4.81 (ορθή επανάληψη 2.6.88) (ΦΕΚ 337/Β/ 
6.6.88) Κοινές Αποφάσεις των Υπουργών Εθνικής Οικονομίας, Οικο¬ 
νομικών και Περιβάλλοντος, Χωροταξίας και Δημοσίων Έργων σχετι¬ 
κά με την παροχή πιστωτικών διευκολύνσεων στους σεισμοπαθείς του 
Ν. Μεσσηνίας από τους σεισμούς του Σεπτεμβρίου 1986. 

6. Το με αριθμ. οικ./11132/11.8.88 έγγραφο του ΤΑΣ Μεσσηνίας 
σχετικά με την παροχή πληροφοριών για τη δανειοδότηση σεισμοπλή¬ 
κτων διατηρητέων ή παραδοσιακών κτιρίων του Ν. Μεσσηνίας που 
επλήγησαν από τους σεισμούς του 1986, αποφασίζουμε: 

1. Διευκρινίζουμε ότι, η δανειοδότηση των σεισμοπλήκτων διατηρη¬ 
τέων ή παραδοσιακών κτιρίων του Ν. Μεσσηνίας που επλήγησαν από 
τους σεισμούς του 1986 και τα οποία έχουν χρήση επαγγελματικού 
χώρου, καθορίζεται από: 

α. Την παράγραφο Α3 της με αριθμ. ΔΑΖ/οικ./3376/30.6.87 
Κοινής Απόφασης των Υπουργών Εθν. Οικονομίας, Οικονομικών και 
Περιβάλλοντος, Χωροταξίας και Δημ. Έργων, για τα επισκευαστέα 
κτίρια. 

β. Την Παράγραφο 1γ της με αριθμ. 1355/ΔΠ 37.1/26.4.88 
(ορθή επανάληψη 2.6.88) της Κοινής Απόφασης των Υπουργών Εθνι¬ 
κής Οικονομίας, Οικονομικών και Περιβάλλοντος, Χωροταξίας και 
Δημοσίων Έργων, για τα ανακατασκευαστέα κτίρια. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦- 

Αριθ. Κ1-3650 (4) 

Πρόσληψη προσωπικού με σχέση εργασίας ιδιωτικού δικαίου ορισμένου 
χρόνου στο Επιμελητήριο Μαγνησίας. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: ■ 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 607/1976 «Περί Οργανισμού του Υπουργείου Εμπο¬ 
ρίου». 


3. Τις διατάξεις του άρθρου 5 του Ν. 993/1979 «περί του επί 
συμβάσει εργασίας ιδιωτικού δικαίου προσωπικού και Δημοσίου των 
Οργανισμών Τοπικής Αυτοδιοίκησης και των λοιπών προσώπων δημο¬ 
σίου δικαίου». 

4. Τις διατάξεις του άρθρου 9 του Ν. 1476/1984 «Διορισμός σε 
μόνιμες θέσεις του προσωπικού με σχέση εργασίας, ιδιωτικού δικαίου 
του Δημοσίου Ν.Π.Δ.Δ. των Ο.Τ.Α. και άλλες διατάξεις». 

5. Το αριθ. 7/24.8.1988 Πρακτικό του Διοικητικού Συμβουλίου 
του Επιμελητηρίου Μαγνησίας. 

6. Την αριθ. Β3-139/16.2.1987 Κοινή Απόφαση του Πρωθυ¬ 
πουργού και του Υπουργού Εμπορίου ανάθεση αρμοδιοτήτων στον 
Υφυπουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτο και επείγον της ανάγκης που δη- 
μιουργήθηκε στη λειτουργία του Επιμελητηρίου Μαγνησίας λόγω αδυ¬ 
ναμίας εισπράξεως των συνδρομών με αποτέλεσμα να αντιμετωπίζει 
οικονομικό πρόβλημα με κίνδυνο μη πληρωμής των αποδοχών των 
υπαλλήλων του και καθορίζουμε σε δύο (2) τον αριθμό των εισπρακτό- 
ρων που μπορεί να προσλάβει το Επιμελητήριο με σχέση εργασίας 
ιδιωτικού δικαίου ορισμένου χρόνου και για διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Οκτωβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-+- 

Αριθ. 4217.1/88 (5) 

Μεταβίβαση αρμοδιοτήτων του Υπουργού Εμπορικής Ναυτιλίας στο 
Γενικό Γραμματέα του Υπουργείου. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρνηση και 
Κυβερνητικά Όργανα» (ΦΕΚ Α’ 137). 

2. Το Π.Δ. 259/88 «Οργανισμός Υπουργείου Εμπορικής Ναυτι¬ 
λίας» (ΦΕΚ Α' 117). 

3. Την ανάγκη απλούστευσης των διαδικασιών, κατά την άσκηση 
ορισμένων αρμοδιοτήτων, προς το σκοπό της ταχείας διεκπεραίωσης 
των υποθέσεων και εξασφάλισης εύρυθμης και αποδοτικής λειτουργίας 
των Υπηρεσιών του Υπουργείου, αποφασίζουμε: 

Μεταβιβάζουμε στο Γενικό Γραμματέα του Υπουργείου όλες τις 
αρμοδιότητές μας που ασκούνται δια του Τμήματος Γραμματείας της 
Διεύθυνσης Πολιτικού Προσωπικού. 

Η απόφαση αυτή, που είναι προσωρινή και θα ισχύσει μέχρι να 
εκδοθεί νέα απόφαση που θα ρυθμίζει συνολικά το θέμα της μεταβιβά- 
σεως αρμοδιοτήτων στο Γενικό Γραμματέα, τους Διευθυντές κ.λπ., να 
δημοσιευθεί στην Εφημερίδα της Κυβερνήσεως. 

Πειραιάς, 14 Οκτωβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 114657 (6) 

~ Αριθ. αποφ. 3073 

Έγκριση καθορισμού εκπαιδευτικού επιδόματος για ανέργους που πα¬ 
ρακολουθούν προγράμματα Μετεκπαίδευσης - Επιμόρφωσης. 

ΤΟ Δ.Σ. ΤΟΥ ΟΑΕΔ 

Έχοντας υπόψη: 

1. Την εισήγηση της Υπηρεσίας. 

2. Τη σύμφωνη γνώμη των μελών του και του Κυβερνητικού Επι¬ 
τρόπου, αποφασίζει: 

Αποδεχόμενο την εισήγηση της Υπηρεσίας εγκρίνει ομόφωνα τον 
καθορισμό εκπαιδευτικού επιδόματος για όσους ανέργους παρακολου¬ 
θούν προγράμματα Μετεκπαίδευσης - Επιμόρφωσης στον κλάδο παρο¬ 
χής υπηρεσιών (υπάλληλοι γραφείου, σχεδιαστές, λογιστές, πωλητές 
κ.λπ.). 

Το επίδομα μετεκπαίδευσης θα ανέρχεται στα ποσά όπως αυτά 
καθορίστηκαν από τη 10792/2.9.86 απόφαση του Δ.Σ. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


7361-7366 


Η απόφαση αυτή να δημοσιευθεϊ στην Εφημερίδα της Κυβερνήσεευς. 

Αθήνα, 27 Σεπτεμβρίου 1988 

Ο Πρόεδρος Λ.Σ. 

ΤΑΣΟΣ ΑΜΑΛΛΟΣ 

-♦- 

Α ΓΟΡΑΙΝΙΟΜ1ΚΕΣ ΔΙΑΤΑΞΕΙ Σ 

Αριθ. Α2-3168 (7) 

Μετάταξη τυποποιημένων τοματών και συμπλήρωση και τροποποίηση 
των άρθρων 2 και 389 της 72/77 Α.Δ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου», 
όπως τροποποιήθηκε και συμπληρώθηκε μεταγενέστερα. 

3. Το ΝΔ 136/46 «Περί Αγορανομικού Κώδικα», όπως τροποποιή¬ 
θηκε και συμπληρώθηκε μεταγενέστερα. 

4. Την ΑΔ 72/77 «Περί Κωδικοποίησης Αγορανομικών Διατάξεων, 
εκδοθεισών μέχρι 30.6.77» όπως τροποποιήθηκε και συμπληρώθηκε 
μεταγενέστερα. 

5. Τις 19/84 και 56/87 Αγορανομικές διατάξεις. 

6. Την 2/28.7.88 Γνωμοδότηση της γνωμοδοτικής Επιτροπής τι¬ 
μών. 

7. Τις επικτατούσες συνθήκες διακίνησης και εμπορίας των τομα¬ 
τών. 

8. Την ανάγκη ομαλοποίησης της αγοράς και την προστασία της 
κατανάλωσης, αποφασίζουμε: 

Άρθρο. 1. 

Τροποποιώντας και συμπληρώνοντας τα άρθρα 1 και 2 της 72/77 
Α.Δ: 

1. Μετατάσσουμε τις νωπές τομάτες που τυποποιούνται και συ¬ 
σκευάζονται σε κλειστή μικρή συσκευασία (οικογενειακή) σύμφωνα με 
τους όρους και προϋποθέσεις που καθορίζονται με αποφάσεις του 
Υπουργείου Γεωργίας μόνο ως προς τη διαμόρφωση της λιανικής τιμής 
πώλησης των από την κατηγορία των ελεγχομένων για υπερβολικό 
κέρδος στην κατηγορία των διατιμημένων ή ελεγχομένου κέρδους ει¬ 
δών. 

2. Καθορίζουμε ποσοστό μικτού κέρδους λιανικής πώλησης για το 
παραπάνω είδος 25%. 

Άρθρο 2. 

Η περίπτωση «ΤΟΜΑΤΕΣ ΝΩΠΕΣ» του άρθρου 2 της 72/77 
Αγορανομικής Διάταξης όπως αντικαταστάθηκε με το άρθρο 1 της 
19/84 ΑΔ αντικαθίσταται και πάλι ως εξής: 

. ΤΟΜΑΤΕΣ ΝΩΠΕΣ 

ΧΟΝΔΡΙΚΩΣ ΛΙΑΝΙΚΩΣ 

10% 25% 

Άρθρο 3. 

Η παράγραφος 7 του άρθρου της 72/77 Αγορανομικής Διάταξης 
όπως αντικαταστάθηκε με το άρθρο 2 της 19/84 αντικαθίσταται και 
πάλι ως εξής: 

7. Καθορίζουμε το ύψος της εισπραττόμενης προμήθειας από τους 
εμπόρους γενικά πού πουλάνε με προμήθεια οπωρολαχανικά για λογα¬ 
ριασμό των παραγωγών ή για λογαριασμό οποιασδήποτε μορφής ένω¬ 
σης αυτών στο ποσοστό 7 % και για τις αγγινάρες, τις πατάτες και τα 
ξερά κρεμμύδια για τα οποία καθορίζεται προμήθεια 5%. 

Άρθρο 4. 

Τα άρθρα 1 και 2 της 19/84 ΑΔ ως και το άρθρο 1 της 56/87 ΑΔ 
κατά το μέρος που αφορά τη διαμόρφωση της λιανικής τιμής πώλησης 
της τυποποιημένης τομάτας καταργούνται. 

Άρθρο 5. 

Οι παραβάτες της παρούσας που ισχύει σε ολόκληρη της Επικράτεια 
από την επομένη της δημοσιεύσεώς της στον ημερήσιο τύπο διώκονται 
και τιμωρούνται σύμφωνα με τις διατάξεις του Αγορανομικού Κώδικα. 


Να δημοσιευευθεί στην Εφημερίδα της Κυβερνήσεως και να ανακοι¬ 
νωθεί στον ημερήσιο τύπο,. 

Αθήνα, 11 Οκτωβρίου 1988 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 
-♦- 

Αριθ. Α1-8965 (8) 

Τιμές πώλησης άφρυκτου και πεφρυγμένου και κομμένου καφέ. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 607/76 «Περί Οργανισμού του Υπουργείου Εμπορίου». 

3. Το ΝΔ 136/46 «Περί Αγορανομικού Κώδικα», όπως τροποποιή¬ 
θηκε και συμπληρώθηκε μεταγενέστερα. 

4. Την ΑΔ 72/77 «Περί Κωδικοποιήσεως Αγορανομικών Διατάξε¬ 
ων, εκδοθεισών μέχρι 30.6.77» όπως τροποποιήθηκε και συμπληρώ¬ 
θηκε μεταγενέστερα. 

5. Την Α.Δ. 13/88 «Τιμές πώλησης άφρυκτου και πεφρυγμένου και 
κομμένου καφέ». 

6. Τις διεθνείς τιμές του καφέ. 

7. Την ανάγκη ομαλής διακίνησης και εμπορίας του καφέ προς 
όφελος της κατανάλωσης, αποφασίζουμε: 

Άρθρο 1. 

Η περίπτωση «καφές ωμός» του άρθρου 2 της Α.Δ. 72/77 Κεφά¬ 
λαιο Α' «Τρόφιμα εν γένει» όπως ίσχυε με το άρθρο 1 της Α.Δ. 13/88 
παραμένει ως έχει δηλαδή «καφές ωμός». 

- εισαγωγέα - χονδρέμπορου ποσοστό μικτού κέρδους 5% 

- λιανοπωλητή 7% 

Σε περίπτωση πώλησης ωμού καφέ προς επαγγελματίες λινοπωλη- 
τές σε ποσότητα του ενός σάκκου, το ποσοστό κέρδους του χονδρεμπό¬ 
ρου προσαυξάνεται, λόγω φύρας, σε βάρος του ποσοστού κέρδους του 
λιανοπωλητή κατά 1,5%. 

2. Οι τιμές χονδρικής του άφρυκτου καφέ κατά κιλό καθαρού βάρους 
διαμορφώνονται με βάση το κόστος εισαγωγής και το μικτό ποσοστό 
κέρδους που καθορίζεται παραπάνω. 

Άρθρο 2. 

Το άρθρο 120 της Α.Δ. 72/77 όπως αντικαταστάθηκε με την Α.Δ. 
13/88 αντικαθίστατα και πάλι ως εξής: 

1. Καθορίζουμε ανώτατες τιμές πώλησης του πεφρυγμένου ή πε¬ 
φρυγμένου και κομμένου καφέ, συμπεριλαμβανομένης και της αξίας 
του φόρου προστιθεμένης αξίας (Φ.Π.Α.) ως εξής: 

α) Ανώτατη τιμή χονδρικής πώλησης από καφεκοπτικές επιχειρή¬ 
σεις σε δρχ. 708 κατά χιλ/μο. 

β) Ανώτατη τιμή λιανικής πώλησης από καφεκοπτικές επιχειρήσεις 
σε δρχ. 726 κατά χιλ/μο. 

γ) Ανώτατη τιμή λιανικής πώλησης από λοιπά καταστήματα λιανι¬ 
κής πώλησης σε δρχ. 779 κατά χιλ/μο. 

2. Οι τιμές χονδρικής και λιανικής πώλησης του πεφρυγμένου ή 
πεφρυγμένου και κομμένου καφέ διαμορφώνεται μέχρι, τα ανώτατα 
όρια που καθορίζονται στην παράγραφο 1 του παρόντος άρθρου ανεξάρ¬ 
τητα από τις τιμές κτήσης του είδους. 

^3. Εφ’ όσον ο πεφρυγμένος και κομμένος καφές προσφέρται στην 
κατανάλωση σε ειδική αεροστεγή συσκευασία απο συγκόλληση φύλλων 
αλουμινίου - πολυθαιλενίου - πολυεστέρα ή σε μεταλλική συσκευασία 
από υλικά που η χρήση τους επιτρέπεται από τον κώδικα Τροφίμων και 
Ποτών, οι ανώτατες τιμές πώλησης προσαυξάνονται κατά 25 δρχ. 
κατά κιλό. 

Το βάρος της σύσκευασίας για όλες τις παραπάνω περιπτώσεις δεν 
μπορεί να υπερβαίνει τα 40 γραμ. κατά κιλό. 

Άρθρο 3. 

1. Εξουσιοδοτείται ο Νομάρχης Δωδεκανήσου να καθορίσει τις τιμές 
του καφέ στην περιφέρεια της αρμοδιότητάς του. 

2. Οι παραβάτες της παρούσας που ισχύει σε όλη της επικράτεια 
(πλήν Δωδ/σου), από την επόμενη της ανακοίνωσής της στον ημερήσιο 
τύπο διώκονται και τιμωρούνται κατά τις διατάξεις του Αγορανομικού 
Κώδικα. 

3. Η Αγορανομική Διάταξη 13/88 καταργείται. 

Αθήνα, 14 Οκτωβρίου 1988 

Ο ΥΠΟΥΡΓΟΣ 

ΝΙΚΟΣ ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





